**Titel: America Faith on the Frontline**

Tema: Den amerikanske værdikamp  
Fag: Samfundsfag   
Målgruppe: Gym &hf, VUC   
  
**Tv-udsendelse:** BBC World, 06.11.2022, 27 min.

Dele af den amerikanske højrefløj ønsker, at den amerikanske nation bygger på kristne værdier; en kristen nationalisme, som kræver, at lovgivningen skal bygge på klassiske kristne værdier. Kan den amerikanske splittelse håndteres inden for demokratiets rammer? Lad eleverne arbejde med det amerikanske demokrati og ”Trumpisternes” forståelse af de amerikanske udfordringer.   
 **Faglig relevans/kompetenceområder**

Tv-udsendelsen kan bruges i Gym &hf, VUC i arbejdet med det amerikanske demokrati. Udsendelsen berører bl.a. følgende relevante aspekter:

* Politiske deltagelsesmuligheder, rettigheder og pligter i et demokratisk samfund
* Politiske ideologier og skillelinjer i USA
* Fake news og demokratiske udfordringer i USA

**Ideer til undervisningen**

Aktiviteterne knytter sig direkte til udsendelsen, da programmet er uden danske undertekster. I opsamlingen er der derfor lagt vægt på at få styr på udsagn og holdninger i programmet, som eleverne skal præsentere for hinanden.

**Før udsendelsen**Inden eleverne skal arbejde med programmet, kan de have arbejdet med materialer om det politiske system i USA og om republikanernes og demokraternes forskellige ideologiske udgangspunkt. Man kan evt. få eleverne til at oversætte centrale begreber til engelsk.

**Undervejs**

Eleverne ser udsendelsen og skriver stikord i et skema som dette undervejs:

|  |  |
| --- | --- |
| ”school board”  Hvilke værdier og normer bør skolen bygge på ifølge ”kristen nationalisme”?  Hvilken rolle spiller uddannelsespolitik i bevægelsens kamp for et mere kristent samfund? |  |
| Kristen nationalisme  Hvorfor mener bevægelsen, at det er nødvendigt at kæmpe for kristne værdier i det amerikanske samfund?  Hvordan ser bevægelsen på stormen på kongressen den 6. januar?  Hvilke forhold ønsker bevægelsen, der skal være mellem stat og religion?  Hvilken rolle spiller racespørgsmålet for bevægelsen? |  |
| Dæmonisering af modstandere  Hvordan fremstilles de politiske modstandere? |  |

**Efter udsendelsen**

Efter I har set udsendelsen, inddeles eleverne i grupper og taler skemaet igennem og gennemskrive noterne.

Derpå skal grupperne udvælge 2-3 udsagn eller pointer fra programmet.

Disse udsagn Præsenterer eleverne for klassen. I deres præsentation skal de forklare:

* Hvad er de valgte udsagn et udtryk for?
* Hvad er fællesnævneren for udsagnene?
* Hvad tænker de om udsagnene?
* Er udsagnene problematiske for den demokratiske debat? Hvorfor/hvorfor ikke?

**Er demokratiet i fare?**

Efter fremlæggelserne overvejer eleverne, om bevægelsen og dens holdninger kan true det amerikanske demokrati. Derpå kan man have en fælles opsamling. I denne opsamling kan man evt. inddrage digitale værktøjer som Mentimeter eller Ahaslides, som muliggør afstemninger eller korte skriftlige indlæg.

Supplerende materialer  
Følgende er forslag til supplerende materialer, der kan lånes på CFU:

Jackson stak sin far for at redde USA Horisont DR1 03.01.2023, 27 min. <https://.mitcfu.dk/TV0000130092>

Konspirationskulten QAnon DR2 07.11.2022, 50 min. <https://.mitcfu.dk/TV0000129447>

Det amerikanske oprør DR2, 24.06.2021, 82 min. <https://mitcfu.dk/TV0000124617>

Oath Keepers: Escaping My Father's Militia BBC World, 03.12.2022, 17 min. <https://mitcfu.dk/TV0000129840>